মেহন্দীপুর বালাজী মন্দির

মেহন্দীপুর বালাজী মন্দির (দেবনাগরী: मेंहदीपुर बालाजी मन्दिर) হল রাজস্থানের দৌসা জেলার মেহন্দীপুরে অবস্থিত একটি হিন্দু মন্দির। দৌসা ও করৌলি জেলার সীমানায় অবস্থিত এই মন্দিরটি হিন্দু দেবতা হনুমানের প্রতি উৎসর্গিত। "বালাজী" নামটি হনুমানের শিশু-মূর্তির দ্যোতক। এই মন্দিরে হনুমান শিশু-দেবতা রূপেই পূজিত হন। মন্দিরটিতে অলৌকিক উপায়ে রোগারোগ্য, ভূত তাড়ানো ইত্যাদি ক্রিয়াকাণ্ড হয় বলে রাজস্থান ও অন্যান্য অঞ্চল থেকে বহু তীর্থযাত্রী মন্দিরটিতে আসেন।

গবেষণা
বহু বছর ধরে মন্দিরটি মন্ত্রবলে রোগারোগ্য ভূত তাড়ানো-জাতীয় কাজের জন্য প্রসিদ্ধ। ২০১৩ সালে জার্মানি, নেদারল্যান্ড, এইমস, নতুন দিল্লি ও দিল্লি বিশ্ববিদ্যালয়ের বিজ্ঞানী, গবেষক ও মনস্তত্ত্ববিদদের একটি আন্তর্জাতিক দল এই জাতীয় ক্রিয়াকাণ্ডের নানা দিক মূল্যায়নের কাজ শুরু করে।

তথ্যসূত্র

উল্লেখপঞ্জি

বহিঃসংযোগ

বিষয়শ্রেণী:রাজস্থানের হিন্দু মন্দির
বিষয়শ্রেণী:হনুমান মন্দির